

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 8.oktobrī **Nr.480**

 (prot.Nr.40, 3.§)

**Par telpu nodošanu bezatlīdzības lietošanā**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta trešo daļu, trešo prim daļu un sesto daļu, izskatot biedrības “Sikspārnis D” 2020.gada 31.augusta iesniegumu, 2020.gada 14.septembra iesniegumu, Daugavpils pilsētas domes Izglītības un kultūras jautājumu komitejas 2020.gada 1.oktobra atzinumu, Finanšu komitejas 2020.gada 1.oktobra atzinumu, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Nodot bezatlīdzības lietošanā atbilstoši saskaņotam lietošanas grafikam sabiedriskā labuma organizācijai - biedrībai “Sikspārnis D” (reģ.Nr.40008172968, juridiskā adrese Irbju iela 61, Daugavpils), turpmāk – Biedrība, Daugavpils pilsētas pašvaldībai piederošo nekustamo īpašuma daļu (turpmāk – Īpašums):
	1. telpas J.Pilsudska Daugavpils valsts poļu ģimnāzijas ēkā **Marijas ielā 1E, Daugavpilī,** (kadastra apzīmējums 05000033703001) 468,9 m2 platībā, kas būves kadastrālās uzmērīšanas lietas 1.stāva plāna telpu grupas eksplikācijā atzīmētas ar Nr.1, un ēkai piesaistītā zemesgabala (kadastra apzīmējums 0500 003 3706) 2211 m2 platībā, Marijas ielā 1E, Daugavpilī, 4689/17423domājamās daļas;
	2. telpas J.Pilsudska Daugavpils valsts poļu ģimnāzijas ēkā **Marijas ielā 1D, Daugavpilī,** (kadastra apzīmējums 05000033701001) 69,6 m2 platībā, kas būves kadastrālās uzmērīšanas lietas 3.stāva plāna telpu grupas eksplikācijā atzīmētas ar Nr.14, un ēkai piesaistītā zemesgabala (kadastra apzīmējums 0500 003 3703) 1903 m2 platībā, Marijas ielā 1D, Daugavpilī, 696/11395domājamās daļas.
2. Ēkas ar kadastra apzīmējumu 0500 003 3703 001 Marijas ielā 1E, Daugavpilī, kopējā bilances vērtība uz 31.08.2020. ir 1774653,77 EUR (viens miljons septiņi simti septiņdesmit četri tūkstoši seši simti piecdesmit trīs *euro* un 77 centi). Zemesgabala, kadastra apzīmējums 0500 003 3706, Marijas ielā 1E, Daugavpilī, bilances vērtība uz 31.08.2020. ir 7398,93 EUR (septiņi tūkstoši trīs simti deviņdesmit astoņi *euro* un 93 centi). Ēkas ar kadastra apzīmējumu 0500 003 3701 001 Marijas ielā 1D, Daugavpilī, kopējā bilances vērtība uz 31.08.2020. ir 1496040,97 EUR (viens miljons četri simti deviņdesmit seši tūkstoši četrdesmit *euro* un 97 centi). Zemesgabala, kadastra apzīmējums 0500 003 3703, Marijas ielā 1D, Daugavpilī, bilances vērtība uz 31.08.2020. ir 6368,77 EUR (seši tūkstoši trīs simti sešdesmit astoņi *euro* un 77 centi).
3. Īpašums tiek nodots bezatlīdzības lietošanā līdz 2021.gada 31.maijam.
4. Īpašuma bezatlīdzības lietošanas mērķis – nodrošināt Biedrības organizētās sporta deju treniņnodarbības.
5. Nododamā Īpašuma stāvoklis ir apmierinošs.
6. Biedrība ir tiesīga izmantot bezatlīdzības lietošanā nodoto Īpašumu tikai lēmuma 4.punktā paredzētajam mērķim un lietot Īpašumu tā, lai nepasliktinātu tā stāvokli.
7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ J.Pilsudska Daugavpils valsts poļu ģimnāzijai šādos gadījumos:
	1. pēc lēmuma 3.punktā norādītā termiņa notecējuma;
	2. ja Īpašuma bezatlīdzības lietošanas līgums tiek lauzts pirms lēmuma 3.punktā norādītā termiņa.
	3. Īpašums tiek izmantots pretēji nodošanas bezatlīdzības lietošanā mērķim;
	4. Biedrībai anulēts sabiedriskā labuma organizācijas statuss.
8. Uzdot J.Pilsudska Daugavpils valsts poļu ģimnāzijai sagatavot un noslēgt līgumu par Īpašuma nodošanu bezatlīdzības lietošanā Biedrībai, paredzot pienākumu segt visus ar bezatlīdzības lietošanā nodoto telpu uzturēšanu saistītos izdevumus (elektroenerģija, apkure, ūdens, kanalizācija u.c.).

Domes priekšsēdētājs *(personiskais paraksts)*  I.Prelatovs